text: Ulovligt byggeri skal rives ned
  19 juni 2013 kl. 12.00
  Den kendte musiker og sanger Helge Engelbrecht skal fjerne et broanlæg på 50 kvadratmeter ved sit hjem i Ansager.
  Helge Engelbrecht har anlagt Marienhaven ved Ansager Å, hvor han holder sommerkoncerter.
  Imidlertid har han ikke fået de nødvendige tilladelser til broanlægget.
  Et snævert flertal i Naturklagenævnet har påbudt ham at rive det ned, fordi det ikke opfylder kravene i lovene om vandløb og naturbeskyttelse.
  Varde Kommune har tidligere stillet krav om, at anlægget lovliggøres.
  Helge Engelbrecht siger, at han tager afgørelsen til efterretning.
  